JohanHeinsen/ENO huggingface dataset:
Odense Adresse-Contoirs Efterretninger, 1845-10-02
Efter forudgaaet Anmeldelse modtages rødet Hørstraae til Tørring, Brydning, Skjætning og Hegling. Paa Grund af væsentlige Forbedringer ved Maskinerne, fornemlig ved Hørstraaets Brydning ved Valser, kan vi forvisse det størst mulige Udbytte, i Forening med en billig og hurtig Expedition. Odense den 26 August 1845. W. Edsberg. J. H. Ullum.
Odense Adresse-Contoirs Efterretninger, 1845-10-02
Engelske Staalpenne i et betydeligt Udvalg; engelsk sort og rødt Lak; Blyanter i alle Nummere; Sortkridt; sort, rødt og blaat Blæk; Lommebøger, med præpareret Papir og Metalstift; Tegnevelin, deriblandt det berømte Bristolerpapir, Skrive, Post og couleurte Papirer i betydeligt Udvalg, flere Sorter Carduus og Maculatur faaes i den Hempelske Papirhandel. L. B. J. L. B. Jürgensens Mode-, Manufaktur=, Klæde= og Lærreds=Lager. er efter en Jndkjøbsreise i Hamborg bleven forsynet med tildeels hidtil ubekiendte.
Odense Adresse-Contoirs Efterretninger, 1845-10-02
nye pragtfulde Kaabe= og Kjole=Stoffer i Silke, Uld, Uld og Bomuld, samt lettere Stoffer, de fleste ere ombrerte, moderne Bal=Kjoler & Shawl, Wiener= og franske Shawls, samt af de smagfuldeste Efteraars=Shawls. Et betydeligt Udvalg i alle mulige hvide Varer direkte fra Frankerig er arriveret, tilligemed et stort Udvalg af moderne Hatte= og KappeBaand, hvoriblandt et Sortiment med Fryndser.
Odense Adresse-Contoirs Efterretninger, 1845-10-02
Paa Grund af de høie Kornpriser have Brændeviinsbrænderne heri Staden bestemt Priserne paa Brændeviin saaledes: 1 Kande til 2 Mk. 8 s. og 1 Pægel til 6 s.
Odense Adresse-Contoirs Efterretninger, 1845-10-02
Et dannet Menneske (Cand. philos.), der efter først at have øvet sig i Landvæsenet paa en mindre, dog ikke ubetydelig Landeiendom, derefter i 1 1/2 Aar under en bekjendt, duelig Landmands Veiledelse paa en større, hvor han endnu opholder sig, ønsker sig ansat som Avlsforvalter paa en Gaard her i Provindsen, hvor han ikke alene vil paatage sig Bestyrelsen, men tillige, naar Leilighed gives, tage virksom Deel i Arbeidet. Om hans Duelighed og Forhold kan han fremlægge Beviser. Adressecontoiret anviser den Søgende. Udsalg til og under Jndkjøbspriis.
Odense Adresse-Contoirs Efterretninger, 1845-10-02
Ved at ordne min Handel paa en forandret Maade, har jeg bestemt mig til at udsælge til og under Jndkjøbsprisen: en betydelig Deel brede og smalle Silkebaand, Bomuldstøier, Sirtser, Merinos, Silketørklæder og andre Tørklæder m. m.; hvorpaa jeg er saa fri herved at henlede Opmærksomheden. Jens Hansen. Faaborg den 23 Spetbr. 1845. Monsseline de Laine, Orleans og Lama, er i stort Udvalg arriveret hos J. J. Hansen & Co Assens d. 25 Septbr. 1845.
Odense Adresse-Contoirs Efterretninger, 1845-10-02
Dobbelte Silke Watter H. J. 3/4 brede 2/3 lange a 24 s. pr. Stk., 12 Stkr. for 15 Mk., 6 Stkr. for 8 Mk., bekommes L. B. Jürgensen. hos Nybrændt Farde Steenkalk kan faaes fra min Kalkovn Mandagen den 6 Octbr. Hendr. Teisen. Dame=Galoscher.
Odense Adresse-Contoirs Efterretninger, 1845-10-02
Et Partie af disse, i tvende forskjellige Sorter, er til Salg hos Skomager Erichsen i Klaregaden. Til førstkommende Flyttetid ønskes til Leie en liden Huusleilighed, bestaaende af 2 Værelser med Kjøkken og øvrige Beqvemmeligheder. Commissionair Koefoed i Klaregaden anviser den Søgende.
Odense Adresse-Contoirs Efterretninger, 1845-10-02
Et Boelsted, 2 Miil fra Odense, med et Tilliggende af circa 20 Tdr. Land Ager, Eng, Skov og Tørv, med godt Leer til Anlæg af Teglværk, og nye Bygninger, er tilkjøbs paa billige Vilkaar, anvises af Matthias Frederich i Schønberg Huset ved Wissenberg Bom.
Odense Adresse-Contoirs Efterretninger, 1845-10-02
En Gaard paa circa 200 a 300 Tdr. Land, eller en Mølle med noget Avling, ønskes i Forpagtning til 1 Mai 1846. Reflecterende behage at indlægge billet mærket A. paa Adressecontoiret.
Odense Adresse-Contoirs Efterretninger, 1845-10-02
Onsdagen den 15 October førstkommende og følgende Dage, Formiddag Kl. 9, bliver i Dalum Præstegaard afholdt offentlig Auction over afdøde Provst Faaborgs Efterladenskaber, bestaaende af Chatoller, Sophaer, Stole, Borde, Speile, Skabe, Kakkelovne, Sengeklæder, Sengesteder, Linned, Dækketøi, Sølvtøi, Krystal, Glas og Porcellain, theologiske og andre Videnskabsbøger, Meieriredskaber, Vogne, en Hest, Køer, Qvier, Faar, Fedesviin og Ænder m.m. Det bemærkes, at Kreaturene og Vognene sælges den 16 October ved Middagstid og dernæst Bøgerne. Trykte Kataloger ere at erholde paa undertegnede Contoir fra 1 October. Odense Herredscontoir den 9 September 1845. F. Knudsen.
Odense Adresse-Contoirs Efterretninger, 1845-10-02
Fredagen den 17 October førstkommende, om Formiddagen Kl. 10, bliver, efter Madame Blechingbergs Begjæring, afholdt offentlig Auction i Flemløse Præstegaard over en Deel gode Meubler, Linned og Sengeklæder, Kakkelovne, Kjøkkentøi og Kjøkkenredskaber, Meierie= og Bryggeredskaber, Vogne og Avlsredskaber, Heste, Køer, Faar og Sviin, samt en Deel Kartofler med mere. Baag Herredscontoir den 24 Septbr. 1845. Buchwald.
Odense Adresse-Contoirs Efterretninger, 1845-10-02
Auction. Torsdagen den 30 dennes, Kl. 10 Formiddag, lader Gjæstgiver Frandsen, paa Grund af Bopælsforandring, ved Auction i Gieldskroen bortsælge endeel meget godt Ind= og Udboe, saasom Linned, Sengklæder, Meubler, Kjøkkentøi, Meierieredskaber, nogle Kreaturer med Mere; hvilket herved bekjendtgjøres. Bjerge Aasum Herreders Contoir den 1 Octbr. 1845. Sein, const. Hermed følger: Odense og Assens Amtstuedistricters Amtsraadsforhandlinger.
Odense Adresse-Contoirs Efterretninger, 1845-10-02
Fyens Stiftsavis. Udgives 5 Gange ugentlig. Trykt med Hurtigpresse.
Odense Adresse-Contoirs Efterretninger, 1845-10-04
No 190. 74 Aargang. Stifts Fyens privilegerede. Kongelig ene samt Avertissementslidende. Adresse- og politiske Avis overalt i de danske Stater. Forsendes med Brevposten af M. C. Hempel i Odense. Redigeres, trykkes og udgives 4 October 1845. Løverdagen
Odense Adresse-Contoirs Efterretninger, 1845-10-04
Fædrelandet. Blandinger. Odense. Jndhold. Udlandet: Frankerig. Rusland, Norge.
Odense Adresse-Contoirs Efterretninger, 1845-10-04
Udlandet. Frankerig. Rygtet siger, at Abdeel=Kader atter er paa Benene med 7000 Mand, hvoraf de 1000 ere Ryttere.
Odense Adresse-Contoirs Efterretninger, 1845-10-04
Rusland. Den russiske Armee i Kaukasus har for iaar ophørt med at gaae offensivt tilværk og er for Øieblikket beskjæftiget med at forstærke de befæstede Forter. Aviserne omtale en "glimrende" Fægtning som General Schwartz har leveret Bjergfolkene. Hr. Schwartz er imidlertid endnu ikke bleven ophøiet i Fyrstestanden.
Odense Adresse-Contoirs Efterretninger, 1845-10-04
Norge. J Den Constitutionelle skrives, at Rigshospitalets nye Bygning er i den Grad hjemsøgt af Fugtighed fra Grunden, at Man endog i den øvre Etage deraf mærker alt for kjendelige Spor, og i den nedre Etage behøver Man blot at kaste et Blik paa Gulve og Vægge for at overbevises og hvor sørgelig Tilstanden er. At lade en offentlig Bygning saaledes fordærves, synes endog blot af oeconomiske Grunde at være af den Beskaffenhed, at vedkommende Bestyrelse derfor maatte staae til Ansvar, og er det nu tillige et Syge hospital, bliver Sagen saa betænkelig, at Man maatte være berettiget til at forudsætte, at Man ikke lod en eneste Dag hengaae uden at gjøre Alt for at rette paa denne fordærvelige Ulempe, og at det her i den Grad gjaldt om at handle, at Man mindst af Alt vilde falde paa at spørge Storthinget, om det naadigst tillod at Man foretog det Fornødne for at bevare Statens Bygning og Menneskers Helbred. Men ne Handlingen var for dristig, den kunde jo føre til Rigsret. Altsaa Man spurgte Storthinget om en Sum af 360 Spd. maatte anvendes for at hæve det omhandlede himmelskrigende Onde, og Budger=Committeen saavelsom Storthinget svare: Nei."
Odense Adresse-Contoirs Efterretninger, 1845-10-04
Fædrelandet. Blandinger. Dannevirke, gjør opmærksom paa en Artikkel, der findes i Achener Zeitung om Danmark, og med den rette Overskrift: "Landsforræderi siger den: Den danske udenrigske Ministers Reise i afvigte Maaned til Berlin har sat Skræk i det slesvigholstenske Hovedqvarteer. Her pønser Man bestandig paa en Deeling af det danske Rige, som skal foretages, naar den regjerende mandlige Linie ikke er meere; Hertugdømmerne skulle konstitueres til en egen lille tydsk Stat med sin egen Fyrste, og for at sikkre sig Fremtiden, mod Moderlandet Danmark, der aldrig vil glemme en saadan Lemlæstelse, give sig evig Tydsklands øvrige Fyrster i Vold. Derfor ligger Man i bemeldte Hovedqvarteer ogsaa bestandig paa Udlig efter den danske Regjerings landsfaderlige Handlinger, og ved Udenrigsministerens Reise til Berlin fattede Man den Tanke, at hans Sendelse mulig angik en yderligere Anerkjendelse fra Preussens Side af den gjeldende, een og samme Tron arvefølge i Kongeriget og Hertugdommerne, og Man troede at burde gribe til de faa Midler, der stode til Hovedqvarterets Raadighed, for om muligt at intimidere det preussiske Kabinet, eller idetmindste gjøre nogle af Ministrene betænkelige og saaledes forvirre Sagens mulige Forhandling. Destoværre har Hovedqvarteret, ingen udenlandske Gesandter; et Departement for de udenlandske Sager kan overhoved først lønne sig, naar Nordalbingiens Statsindtægter flyde i den egne Kasse. Den høieste Udvikling, Man har kunnet give sine Midler i denne Henseende, er, at Man har underkjøbt nogle Avisudgivere i Tydskland til at optage Alt, hvad Man sendte dem, men derimod at negte Optagelsen af mulige Gjendrivelser. Gjennem disse for høie Priser hvervede Blade flyder jevnlig en løgnagtig Strøm om Danmark og Hertugdommernes Forhold. Men Sagen er derved nu bleven saa piqvant og har fremskuffet en saadan Jnteresse i Tydskland, at ogsaa andre ulønnede Blade gjerne optage en og anden af disse Artikler. - For nærværende Tilfælde var det imidlertid nødvendigt, at et af Berlins anseete Blade optog Artikler til Skade forden danske Ministers mulige Ærinde. Men Censorerne i Berlin see, i Nærheden af den aarvaagne preussiske Regjering, meget klart og lære Takten umiddelbar af denne. Artikler, rettede mod en garanteret NabostatsØdelæggelse, passere ikke i berlinske Blade. Men Hovedqvarteret kan derfor have en eller anden literarisk Lykkejæger, en saadan en, som der f. Ex. for neppe to Aar siden blev indkaldt fra Tydskland for at skrive Ugebladene paa Als. En saadan chien de quete i Berlin har let ved at forskaffe en ham tilsendt, ved en fornem Pult i Schleswig=Holsten skreven Artikkel Optagelse i et preussisk Provindsblad, især naar han sætter Berlin ovenover. J denne Skikkelse og af denne Vei baner den sig saa alligevel frem, hvor Man ønsker den skal læses. Det er netop en Artikkel af den Art, paa hvilken vi idag ønske at henlede Læserens Opmærksomhed.
Odense Adresse-Contoirs Efterretninger, 1845-10-04
Den paapegede Artikkel er dateret Berlin den 18 Sept. og findes i Aachener Zeitung, hvorfra den vandrer over i mange andre tydske Blade. Vi, som nu daglig i syv Aar have hørt paa vore Modstanderes Raab, kjende Røsten. Vi erklære bemeldte Artikkel for et Produkt her fra Halvøen, fra en Jndfødning. Men naar Man under denne Forudsætning læser Artiklen, læser, at Forfatteren vil intimidere og vidlede et fremmed Kabinet, med hvem han antager, hans egen Regjering agter at forhandle en saare vigtig Sag paa Fædrelandets Vegne, læser, at han ved falske Fremstillinger vil forstyrre disse Forhandlinger, i den Hensigt at fremme Fædrelandets Opløsning, samt peger hen paa, at et fremmed Fyrstehuus har, ifølge Begivenheder i Middelalderen, Ret til en Deel af det danske Monarchie, og endelig gjør en fremmed Magt opmærksom paa, at Danmark Jntet har at byde som Vederlag for en Begunstigelse, da bemeldte Magt kan fordre Øresundstoldens Nedsættelse som sin begrundede Ret: saa maa det være indlysende for Enhver, at Artiklen er af landsforræderisk Jndhold, dens Forfatter en Landsforræder og maaskee har ligesaa stor Adkomst til at faae sig en Støtte reist, som den Mand, for hvem der i henved 2000 Aar kneisede en Støtte paa nuværende Graabrødretorv i Kjøbenhavn.
Odense Adresse-Contoirs Efterretninger, 1845-10-04
J Preetzer Ugeblad skrives fra Kiel: "Farvernes Politik synes hurtig at døe hen. Det er blevet noget kjøligere i Luften, og ligesom Temperaturen mindre egner sig for Forsamlinger af den kjære Ungdom og for Sangen i det Frie, saaledes forsvinder Gadesangen om det, meerumschlungene Fædreland altid meer og meer.
Odense Adresse-Contoirs Efterretninger, 1845-10-04
Ligesom sædvanlig efter enhver almindelig interessandBegivenhed indgribende Enkeltheder uddanne sig Anecdoter, saaledes blive ogsaa her fra Kongens sidste Ophold fortalt alleslags Kuriosa her og andre Steder fra. Saaledes skal Kongen af en Mand, der gjerne hører sig selv tale, være bleven tiltalt paa en temmelig ubeføiet Maade, hvorved de temmelig impertinente Phraser skulle være forekomne: Deres Majestæt er kommen paa Tronen som en gammel Mand og derfor endnu en Yngling i Regjeringen. Aller Anfang ist schwer. Men derfor kan jo Alt endnu vorde ret smukt, thi jeg ønsker Den det længste Liv af alle Oldenborger." Paa et andet Sted skal Kongen være bleven tiltalt som Konge, men i "Leve=Raabet, kun være bleven apostropheret som Hertug, hvorpaa Kongen skal have vendt sig bort, men derpaa svaret, Kongen takker". Der maa virkelig for en reisende Konge indtræde behagelige Reise Eventyr, det maa være interessant, saaledes ved Nat og Dag paa enhver Station at lade sig tiltale og i denne tilsyneladende politisk-oprørte Tid politisk med fornøden Jndskrænkninger og Reservation, aabne og skjulte Protestationer at lade sig komplimentere. Man maa derhos virkelig beundre Kongens Venlighed, Rolighed og aabenbare Godmodighed. "Endnu aldrig - hedder det i Berl. Tid. for i Onsdags - har det rummelige Ridehuus været saa overfyldt, som ved Jenny Linds Concert igaar Aftes. Alle kappedes naturligviis om at faae den udmærkede Sangerinde at høre, saameget mere, som vort indskrænkede Theater maa udelukke saa Mangfoldige fra den vistnok langt større Nydelse, at see hende i Operaen. Antallet af de solgte Billetter var 3800. Allerede 2 Timer førend Jndgangen aabnedes, saae Man en heel Række af Vogne og Klynger af Folk, der vilde forskaffe sig de bedste Pladser. Hvorledes hun igaar Aftes sang, hvorledes hun blev modtagen, med hvilket bifald hvert Nummer ledsagedes, alt dette trænger ikke til yderligere at udhæves. De stærkeste Udtryk og Lovpriisninger vilde her kun være en mat Efterklang af den Begeistring, en saadan Kunstnydelse maa fremkalde."
Odense Adresse-Contoirs Efterretninger, 1845-10-04
Samme Nat som Øen Pomona (see sidste Mandagsavis, anden Spalte!) blev bedækket af en fiin Pimpsteensaske, skal Mandskabet paa et fra Reikjavig til Kjøbenhavn bestemt Skib have seet vulkanisk Jld over den sydlige (fra Havnefjord sydostlige Kyst af Jsland, i 18 Miles Afstand fra Landet. Den 3 Septbr. bleve et Par Skibe i Nærheden af Færøerne bedækkede med Aske.
Odense Adresse-Contoirs Efterretninger, 1845-10-04
Den 2 Septbr. indtraf Jordskjælv (efter hidkomne Breve) paa Jslands Vester-, Nord- og Østerland. Paa Sønderlandet har Man endnu neppe nogen Efterretning der er yngre end Udbrudet, som af de modtagne Breve at slutte, har været stærkere end noget af de der have tildraget sig der i Landet i de sidste 60 Aars Tid. Endnu kan Man ikke her med Vished vide og Jlden er kommen fra Hekla, Øefieldsjøkelen, eller en af Skaptasels Syslets mange Vulkaner.
Odense Adresse-Contoirs Efterretninger, 1845-10-04
En Bogbindersvend, 21 Aar gammel, er i Kjøbenhavn bleven arresteret for Forfærdigelsen af falske 1 Rbd. Sedler. Dhrr. Justitsraad Foss, Farver Svane og Dr. Marcher indbyde nu i Berl. Tid. til en Actietegning paa et Vandcuuretablissement ved Maglekilde i Roeskilde.
Odense Adresse-Contoirs Efterretninger, 1845-10-04
J omtrent 2 Aar havde Man allerede i Ratzeburg arbeidet paa en Jnddæmning, der skulde erstatte den forfaldne Bro, som fra Staden førte imod Øst igjennem Søen, da Man tabte Modet og, anseende Sagen for uudførlig, standsede Arbeidet. Paany opmuntret, greb man i dette Foraar atter til Værket, og siden have 200 Arbeidere uafbrudt været beskjæftigede med Jorddæmningens Anlæg igjennem Søen. Denne Dæmning maa have en Længde af 760 Fod, og en Vanddybde af 70 Fod skal udfyldes. For at lette Transporten af Jordmassen blev der anbragt en Sporvei, og Arbeidet fortsattes hele Sommeren igjennem uafbrudt, med bedste Udsigt til dets heldige Fuldførelse, indtil der i August indtraadte stormfuldt Veir og den hele færdige Strækning af 120 Fod, inden Man saae sig om, var under hulet og skudt sammen, saa at Man neppe veed hvor denne Masse er bleven af, og flere Arbeidere derved kom i Livsfare.
Odense Adresse-Contoirs Efterretninger, 1845-10-04
Odense. Vort Michelsmarked igaar var kun daarligt besøgt, hvilket ene maa tilskrives det uophørlige Regnveir. Priserne vare, efter velvillig Meddelelse, saaledes: Smør, Fjerdingen 12 Rbd., Halvottinger fra 17 til 19 Mk.; Ost 6 a 7 s. pr. Pd.; røget Flesk 14 a 16 Mk. pr. Lpd.; Boghvedegryn 7 Mk. a 7 Mk. 8 s. og Byggryn 4 Mk. 8 s. a 5 Mk. Skjeppen; Æg 20 s. Snesen; Humle 18 a 22 Mk. pr. Lpd. og 20 a 24 s. pr. Pd.; levende Gjæs fra 8 til 11 Mk. pr. Stk. Paa Hestemarkedet vare kun faa gode Heste og til høiere Priser solgtes kun faa til over 100 Rbd. pr. Stk.; Handel fandt meest Sted med Heste af forskjellig Alder fra 60 til 80 Rbd. Stk., gamle Heste kostede fra under 20 til 30 Rbd. pr. Stk., Plage bleve bedre betalte.
Odense Adresse-Contoirs Efterretninger, 1845-10-04
Det glæder os at kunne berette, at Priserne paa Kornvarer ere faldne betydeligt efter de sidste Posters Ankomst, og betales nu for Ærter 6 Rbd., Rug 5 Rbd. og Byg 3 Rbd. 4 Mk. Staaer disse Priser noget, da forventes det, at Brødpriserne her i Byen ville dale ligesaa hurtig, som de vare til at stige.
Odense Adresse-Contoirs Efterretninger, 1845-10-04
Den herlige Tale, om Fædrelandskjærlighedens Natur og indre Berettigelse", som Hr. Adjunkt Koefoed=Hansen holdt i Gymnasiet i Anledning af Kongens Fødselsdag, er nu udkommet til Manges Glæde. Saavel Talens gediegne Jndhold, som Anvendelsen af Nettoindtægten, vil vist sikkre dette lille Skrift en fortjent, rivende Afsætning.
Odense Adresse-Contoirs Efterretninger, 1845-10-04
(Diligencepost Kgl. Skuespiller Stage er i Fredags falden om paa Østergade og døde strax.
Odense Adresse-Contoirs Efterretninger, 1845-10-04
J et Brev af 20 Septbr. fra Thorshavn paa Færøerne berettes, at et uhørt Askefald med heftig Nord vestvind, først i f. M., indtraf paa Sand og Suders; derved bleve hvide Faar som mørkegraae, Arbeidsfolks Hænder paa Marken sorte o. s. v. Man formodede, at Asken kom fra Jsland, 1783 havde Man paa Færøerne havt et lignende Askefald, men da i langt ringere Mængde. Kbhposten gjør opmærksom paa, at enhver betydeligere Eruption paa Island for en større eller mindre Deel af Øen medfører i Regelen et eller flere Uaar.
Odense Adresse-Contoirs Efterretninger, 1845-10-04
Jfølge Aftbl. er Trakteurstedet "Fortunen" afbrændt igaar Nat.
Odense Adresse-Contoirs Efterretninger, 1845-10-04
Borgerrepræsentanterne i Nykjøbing paa Falster. have besluttet, fra 1 Januar 1846 offentligt at bekjendtgjøre sine Forhandlinger. (Meddeelt.)
Odense Adresse-Contoirs Efterretninger, 1845-10-04
Kartoffel=Sygdommen. Da denne beklagelige Sygdom ogsaa har grebet stærkt om sig i mit Fødeland og truer med at ødelægge Kartoffelhøsten i den Grad, at ikke alene en meget værdie fuld Næring gaaer tabt i indeværende Aar, men det endog kan blive vanskeligt næste Foraar at faae sunde Læggekartofler, anseer jeg det for min Pligt offentlig at udtale noget af hvad jeg har hørt om denne Sygdom, og at opfordre til saadanne Forholdsregler, som jeg tænker mig muligen kunne blive til Nytte. 1. Forudsat at Sygdommen er den samme, hvoraf Tydskland, og navnlig de sydligere Provindser, har liidt i flere Aar, saa har jeg Grund til at antage, at de angrebne Kartofler ikke er noget skadeligt Foder for Kreaturerne, i det mindste har jeg ved Samtale med mange erfarne Landmænd ikke hørt denne Formodning stadfæstet. 2. Da Sygdommen først angriber Knollerne udvendigt, skulde jeg tilraade at skrælle de Kartofler som man vil spise, førend de koges, det sees da tydeligst hvor dybt Sygdommen har naaet og hvor meget som behøves at skiæres bort. 3. Det er bleven mig fortalt som et Factum - og Analogie synes ikke at gjøre det umuligt - at Kartofler med rød Skal ikke angribes af denne Sygdom; dersom dette skulde bekræftes ved Fleres Erfaringer, vilde det blive vigtigt med Hensyn til Valget af Læggekartofler for Fremtiden. A. Flere have forsøgt at vadske de syge Kartofler og synes at have Grund til at haabe god Virkning af dette Middel; Skallens mørke Farve, som er et af Sygdommens Symptomer, bliver blegere og klarere. Sandsynlig vilde Søevand, hvor dette findes i Nærheden, være virksomst.
Odense Adresse-Contoirs Efterretninger, 1845-10-04
De fleste af de offentlig foreslaaede Præservativer ere saadanne, som kun lade sig anvende i mindre Scala. Jeg vil tillade mig at foreslaae nogle Forsøg, som med Lethed kunne anstilles i det Større: a) at lade en Deel blive staaende i Jorden og først tages op til Foraaret. Naar Jorden er saa stærk frossen, at den kan bære Heste og Vogn, bør den dækkes med Halm eller hellere Tang, saa at Frosten ikke kan naae ned til en for Knollerne skadelig Dybde. Erfaring viser, at Sygdommen angriber Kartoflerne ligesaavel ovenfor som i Jorden. Dersom den er smitsom, vil den naturligviis være meest ødelæggende, naar Knollerne ligge i tæt Berøring med hverandre, da derimod de Knoller, som muligen endnu ere fuldkommen sunde i Jorden, der forblive afsondrede fra de syge. b) De Kartofler, som tages op og sættes i Kule, bør Sandsynligviis ikke dækkes heelt til strax, men Kulen lades aaben oventil, at Uddunstningen ikke hemmes for der er indtruffen Frost, hvoraf Luften ogsaa afkjøles i Kulen. c) Endvidere turde jeg gjøre opmærksom paa, at Chlor, som et meget anticeptisk Middel, maaskee vilde kunne anvendes med Fordeel til at hindre Sygdommen fra at gribe om sig i Kartoffelkulerne; dette billige Middel vil uden Vanskelighed kunne anvendes, da det kun gjelder og at blande Luften i Kartoffelkulerne med denne som jeg formoder fra Cholera-Tiden noksom bekjendte Luftart. Saa meget er vist, at Chlorikke hemmer, men meget mere befordrer Knollernes Spire kraft, hvorfor den vel neppe vilde skade de til Lægning bestemte Kartofler. - Endeligen vil jeg tillade mig den bemærkning, at det vil blive særdeles vigtigt, som Præservativ mod Sygdommen næste Sommer, at sørge forat de lægges paa høi Jord og udsættes saa lidt muligt for Væde. Til sidste Øiemeed vil væsentlig tjene, at hyppe Kartoflerne med synderlig Omsorg, for at Regnvand kan faae tilstrækkeligt Afløb. Til denne Hypning anbefales særdeles den skotske Hyppeploy, som trykker Jorden saa fast op om Kartoffeltoppen, at den ikke let falder tilbage i Furen. Den omtalte Plov kan faaes hos Hr. Jernstøberi-Eier Allerup i Odense.Det skulde glæde mig om disse bemærkninger maatte finde velvillig Plads i flere Blade. N. L. Hoffman (Bang), Forpagter.
Odense Adresse-Contoirs Efterretninger, 1845-10-04
Ind- og udklarerede Skibe ved Odense Toldkammer. Jndgaaede, den 3 Octbr., K. C. Svarer af Ærøeskjøbing, fra Apenrade, Sluppen Marie med Muursteen; N. P. Petersen af Faaborg, fra Faxøe, Jagten Sine med Kalksteen. Udgaaede: den 2 Octbr., J. H. Heyen af Pappenburg, til Holland, Kuffen Marie med Byg; J. Jahn af Fehmern, til Stettin, Sluppen Johanne med Raps; C. H. Lücht af Emden, til Holland, Kuffen Cathrine med Byg.
Odense Adresse-Contoirs Efterretninger, 1845-10-04
Prædikanterne paa 20de Søndag efter Trinitatis (Confirmationssøndagen). J St. Knuds Kirke: Hr. Stiftsprovst Svitzer. - J Frue Kirke: Hr. Pastor Steenbuch. - J St. Hans Kirke: Hr. Pastor Pedersen. - J Hospitals-Kirken: Hr. Pastor Wiberg, Kl. 8 1/2.